Gražu, gražiau ir gražiausia
Gražu yra matyti lietuvių būrelį, 
Kurie tarp svetimųjų vienybę užlaiko 
Ir sus'ėję tėvynei aukauja žodelį, 
Ir motiną pagarbin atminimais vaiko.

Gražiau, jeigu kiekvienas pripažinti gali, 
Kad nuo žodžių jų širdys taipgi neatskirtos 
Ir visos tiesiog kreipias į tėvynės šalį, 
Ir meilėje tėvynės visados yr tvirtos.

Gražiausia vienok esti akimis matyti, 
Kada širdims ir žodžiams ir darbai atsako, 
Kad visi tie lietuviai patys, nevaryti, 
Savo tėvynės garbei ne'pželdina tako.

Eilėraščiai